CELEX: 32016D1235
Language: sl
Date: 2016-07-26 00:00:00
Title: Izvedbeni sklep Komisije (EU) 2016/1235 z dne 26. julija 2016 o odobritvi laboratorija v Republiki Koreji za izvajanje seroloških testov za nadzorovanje učinkovitosti cepiva proti steklini pri psih, mačkah in belih dihurjih (notificirano pod dokumentarno številko C(2016) 4665) (Besedilo velja za EGP)

28.7.2016   
            
            
               SL
            
            
               Uradni list Evropske unije
            
            
               L 202/43
            
         IZVEDBENI SKLEP KOMISIJE (EU) 2016/1235
   z dne 26. julija 2016
   o odobritvi laboratorija v Republiki Koreji za izvajanje seroloških testov za nadzorovanje učinkovitosti cepiva proti steklini pri psih, mačkah in belih dihurjih
   
      
         (notificirano pod dokumentarno številko C(2016) 4665)
      
   
   (Besedilo velja za EGP)
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Odločbe Sveta 2000/258/ES z dne 20. marca 2000 o imenovanju posebnega inštituta, pristojnega za uvajanje meril, ki so potrebna za standardizacijo seroloških testov za nadzorovanje učinkovitosti cepiva proti steklini (1), in zlasti člena 3(2) Odločbe,
   ob upoštevanju naslednjega:
   
               (1)
            
            
               Z Odločbo 2000/258/ES je bil laboratorij Agence française de sécurité sanitaire des aliments (v nadaljnjem besedilu: AFSSA) v mestu Nancy v Franciji imenovan za pristojni inštitut za uvajanje meril, ki so potrebna za standardizacijo seroloških testov za nadzorovanje učinkovitosti cepiva proti steklini. AFSSA je sedaj združen z uradom Agence nationale de sécurité sanitaire de l'alimentation, de l'environnement et du travail (ANSES) v Franciji.
            
         
               (2)
            
            
               Odločba 2000/258/ES med drugim določa, da mora ANSES oceniti laboratorije v tretjih državah, ki so predložili vloge za izvajanje seroloških testov za nadzorovanje učinkovitosti cepiva proti steklini.
            
         
               (3)
            
            
               Odobritev, izdana 9. februarja 2007 laboratoriju Choong Ang Vaccine laboratory v Daejeonu v skladu z Odločbo Sveta 2000/258/EC, je bila preklicana v skladu s Sklepom Komisije 2010/436/EU (2) po negativnem ocenjevalnem poročilu urada ANSES z dne 29. septembra 2015, predloženem Komisiji za ta laboratorij.
            
         
               (4)
            
            
               Pristojni organ Republike Koreje je predložil vlogo za ponovno odobritev laboratorija Choong Ang Vaccine laboratory v Daejeonu, ANSES pa je za ta laboratorij pripravil in Komisiji poslal pozitivno ocenjevalno poročilo dne 21. marca 2016.
            
         
               (5)
            
            
               Ta laboratorij bi bilo zato treba odobriti za izvajanje seroloških testov za nadzorovanje učinkovitosti cepiv proti steklini pri psih, mačkah in belih dihurjih.
            
         
               (6)
            
            
               Ukrepi iz tega sklepa so v skladu z mnenjem Stalnega odbora za rastline, živali, hrano in krmo –
            
         SPREJELA NASLEDNJI SKLEP:
   Člen 1
   V skladu s členom 3(2) Odločbe 2000/258/ES se za izvajanje seroloških testov za nadzorovanje učinkovitosti cepiva proti steklini pri psih, mačkah in belih dihurjih odobri naslednji laboratorij:
   
               Choong Ang Vaccine laboratory
            
         
               1476-37 Yuseong-daero Yuseong-gu
            
         
               Daejeon, 34055
            
         
               Republika Koreja
            
         Člen 2
   Ta sklep se uporablja od 1. avgusta 2016.
   Člen 3
   Ta sklep je naslovljen na države članice.
   
      V Bruslju, 26. julija 2016
      
         
            Za Komisijo
         
         Vytenis ANDRIUKAITIS
         
            Član Komisije
         
      
   
   
      (1)  UL L 79, 30.3.2000, str. 40.
   
      (2)  Sklep Komisije 2010/436/EU z dne 9. avgusta 2010 o izvajanju Odločbe Sveta 2000/258/ES glede testiranja strokovne usposobljenosti za namene ohranitve odobritev laboratorijev za izvajanje seroloških testov za nadzorovanje učinkovitosti cepiva proti steklini (UL L 209, 10.8.2010, str. 19).